มันนี่ทูเดย์
ธนาคารอาคารสงเคราะห์ (ธอส.) จัดประมูลทรัพย์สินธนาคาร โดยคัดทรัพย์สินรอการขาย (เอ็นพีเอ)
16 ก.ค. 2559

ธอส.ขายบ้านมือสองส่วนลดสูงสุด 40% 
ธนาคารอาคารสงเคราะห์ (ธอส.) จัดประมูลทรัพย์สินธนาคาร โดยคัดทรัพย์สินรอการขาย (เอ็นพีเอ) คุณภาพดีทำเลเด่นกว่า 1,750 รายการ แบ่งเป็นทรัพย์สินในกรุงเทพฯ และปริมณฑล 250 รายการ เสนอส่วนลดสูงสุดถึง 40% จากราคาปกติ ราคาเริ่มต้นประมูลต่ำสุดเพียง 8 หมื่นบาท เป็นห้องชุดโครงการเลิศมงคลทองคอนโด บางปู จ.สมุทรปราการ พร้อมผ่อนดาวน์ดอกเบี้ย 0% นาน 12 เดือน หรือหากดาวน์ 10% และยื่นกู้ทันที รับดอกเบี้ย 0% ปีแรก จัดประมูลวันที่ 23 ก.ค. 2559 ผู้สนใจขอเข้าชมทรัพย์สินก่อนประมูลได้ โทร.02-202-1822, 02-202-1582 และ 02-202-1016 ส่วนทรัพย์สินในภูมิภาคจัดประมูล ณ ที่ทำการสาขาของธนาคารทั่วประเทศ ติดต่อสอบถามรายละเอียดเพิ่มเติมได้ที่ศูนย์ลูกค้าสัมพันธ์ (Call Center) โทร.02-645-9000 หรือ www.ghbank.co.th และ Facebook fanpage ธนาคารอาคารสงเคราะห์
ธนาคารแลนด์ฯ จัดโอนเงินต่างแบงก์ฟรีไม่อั้น
นางศศิธร พงศธร (ฉัตรศิริวิชัยกุล) กรรมการผู้จัดการ ธนาคารแลนด์ แอนด์ เฮ้าส์ เปิดเผยว่า ธนาคารได้ออกโปรโมชั่นเพื่อส่งเสริมบริการพร้อมเพย์ โดยลูกค้าที่ผูกบัญชีพร้อมเพย์กับบัญชีเงินฝากออมทรัพย์ หรือบัญชีเงินฝากกระแสรายวันของธนาคาร สามารถโอนเงินไปต่างธนาคาร โดยไม่เสียค่าธรรมเนียม ไม่จำกัดจำนวนครั้ง สำหรับการโอนเงินผ่านช่องทาง LH Bank Speedy (Internet Banking) และ LH Bank M Choice (Mobile Application) ตั้งแต่วันนี้-31 ต.ค. 2559 ซึ่งลูกค้าจะชำระค่าธรรมเนียมการโอนก่อน และภายในวันที่ 5 ของเดือนถัดไป ธนาคารจะคืนค่าธรรมเนียมการโอนเงินดังกล่าวเข้าบัญชีให้กับลูกค้าทั้งจำนวน